**SREDNJA STRUKOVNA ŠKOLA**

**BANA JOSIPA JELAČIĆA SINJ**

Klasa:003-06/19-02/5

Urbroj:2175-28-01-19-1

U Sinju, 08.5.2019.

**ZAPISNIK S 15. sjednice Školskog odbora**

Nazočni članovi: Gordana Blažević, predstavnik nastavničkog vijeća; Ivica Borić, predstavnik nastavničkog vijeća; Goran Batarelo, predstavnik svih zaposlenih Anamarija Doljanin i Neven Filipović, predstavnici Osnivača . Ostali nazočni po službenoj dužnosti: ravnatelj Boris Grčić-Rako, tajnica Milidina Mić,

Nisu nazočni: Damir Kovačević, predstavnik roditelja i Ivan Bugarin predstavnik osnivača.

Predsjednica Školskog odbora prof. Blažević pozdravlja nazočne, te ustanovljuje da postoji kvorum. Predsjednica predlaže dnevni red:

1. Verifikacija zapisnika 14. sjednice Školskog odbora
2. Realizacija zaključaka prethodnih sjednica Školskog odbora
3. Prijedlog Pravilnika o postupku zapošljavanja te procjeni i vrednovanju kandidata za zapošljavanje
4. Informacija o uvođenju e-Dnevnika
5. Informacija o očitovanju ravnatelja prosvjetnoj inspekciji
6. Prijedlozi i mišljenja

**1.Verifikacija zapisnika 14. sjednice Školskog odbora**

Nema prigovora na zapisnik 14. sjednice. Zapisnik se jednoglasno usvaja.

2. **Realizacija zaključaka prethodnih sjednica Školskog odbora**

Tajnica se očituje na zahtjev s prošle sjednice kojim je gospodin Filipović tražio informacije o mogućnostima stažiranja u školi. Objašnjava kako mentor mora iskazati interes pa onda može ići natječaj u proceduru. Predsjednica je mišljenja da bi se stažiranja mogla realizirati u sljedećoj šk. godini.

Tajnica nazočne članove obavještava o razgovoru koji je u Školi obavljen s 6 osoba koje su se javile na natječaj za administratora. Razgovor je obavio ravnatelj, a svi su se pozvani kandidati odazvali. Napominje da je gospođi Gorani Vuković Caktaš sugerirano da zatraži mišljenje medicine rada o preostaloj radnoj sposobnosti. Škola ima pravo zatražiti to mišljenje.

Predsjednica napominje da nije sudjelovala u razgovoru s kandidatima jer u Školu stiglo Rješenje kojim se zabranjuje sklapanje ugovora za radno mjesto administratora.

Predsjednica je iskazala nezadovoljstvo kvalitetom ploča koje je za Školu izradilo poduzeće „Naprijed“. Ravnatelj se slaže i kaže da će ploče biti zamijenjene kvalitetnijima. Batarelo upoznaje članove Odbora da je na ugostiteljskom kabinetu razbijeno staklo, te traži da se o tome obavijesti policija. Ravnatelj je mišljenja da policiju o tome ne treba obavijestiti, te objašnjava situacije u kojima je slična šteta prijavljena ali bez rezultata. Borić napominje da i dalje samo jedna učionica u Školi nema projektor. Ravnatelj kaže da će se to riješiti.

3. **Prijedlog Pravilnika o postupku zapošljavanja te procjeni i vrednovanju kandidata za zapošljavanje**

Tajnica objašnjava kako je iz Državne uprave vraćen Pravilnik kojeg je Škola uputila. Radi se o sitnim izmjenama, dok tekst Pravilnika ostaje isti. Predsjednica izmjene daje na glasanje, te se iste prihvaćaju jednoglasno.

4. **Informacija o uvođenju e-Dnevnika**

Ravnatelj čita upitnik o razlozima ne primjenjivanja sustava e-Dnevnika kojeg je Škola zaprimila od Ureda za državnu upravu. Upitnikom se anketira Škola o informatičkoj opremi i instalacijama za uvođenje e-Dnevnika. Škola je Upitnik ispunila i poslala Uredu državne uprave.

5. **Informacija o očitovanju ravnatelja prosvjetnoj inspekciji**

Predsjednica čita Rješenje prosvjetne inspekcije kojim se zabranjuje sklapanje ugovora s Jadrankom Grčić – Rako te sklapanje ugovora na poslovima administratora. Objašnjava kako se Školi navedeno zabranjuje jer Škola još uvijek nema Pravilnik o postupku zapošljavanja te procjeni i vrednovanju kandidata za zapošljavanje. Napominje kako je Borić na prošloj sjednici pitao može li Škola zapošljavati ako nema spomenuti pravilnik. Tajnica i ravnatelj tada su odgovorili da može, te je Odbor dao suglasnost za zapošljavanje. Ravnatelj objašnjava kako je po primitku Rješenja odgovorio žalbom. Objašnjava kako je prije nego je Škola zaprimila Rješenje sklopljen ugovor s Jadrankom Grčić – Rako. Nakon toga, tajnica dijeli članovima Odbora žalbu na uvid. Tajnica čita žalbu. Predsjednica pita kako će se postupati vezano s natječajem za administratora. Tajnica odgovara da se novi natječaj može raspisati čim Škola dobije nove akte. Ravnatelj napominje da se natječaj ne treba poništavati jer on neće tražiti suglasnost za zapošljavanje za to radno mjesto.

6. **Prijedlozi i mišljenja**

Batarelo obavještava članove Odbora o mogućnostima suradnje na projektima s Regionalnim centrom kompetentnosti iz Splita. Materijale vezano za tu temu poslat će e-mailom zainteresiranim članovima i nastavnicima u Školi. Na prijedlog predsjednice Odbora maturantima se dodjeljuje 2000 kn donacije za organizaciju maturalnog plesa krajem svibnja. Predsjednica napominje kako se i ove godine u Školi organizira Dan škole, te da će se formirati povjerenstvo za organizaciju proslave.

Uz ugodan razgovor 15. sjednica je zaključena.

Zapisničar: Predsjednica Školskog odbora

Ivica Borić, prof. Gordana Blažević, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_